“ครม.” ไฟเขียวโยกย้าย-แต่งตั้งบิ๊ก “สธ.” 10 ราย ดัน “หมอทวีศิลป์” ขึ้นผู้ตรวจราชการ
“ครม.” ไฟเขียวโยกย้าย-แต่งตั้งบิ๊ก “สธ.” 10 ราย ดัน “หมอทวีศิลป์” ขึ้นผู้ตรวจราชการกระทรวง
“ครม.” ไฟเขียวโยกย้าย-แต่งตั้งบิ๊ก “สธ.” 10 ราย ดัน “หมอทวีศิลป์” ขึ้นผู้ตรวจราชการกระทรวง
8 ก.ย. 2563

ผู้สื่อข่าวรายงาน ที่ประชุมคณะรัฐมนตรี (ครม.) วันนี้ (8 ก.ย.63) มีมติเห็นชอบตามที่กระทรวงสาธารณสุข (สธ.) เสนอการแต่งตั้งข้าราชการพลเรือนสามัญ ให้ดำรงตำแหน่งประเภทบริหารระดับสูง โดยมีผลตั้งแต่วันที่ 1 ตุลาคม 2563 จำนวน 10 ตำแหน่ง ดังนี้
1.พญ.พรรณพิมล วิปุลากร อธิบดีกรมอนามัย ไปดำรงตำแหน่งอธิบดีกรมสุขภาพจิต
2.นพ.สุวรรณชัย วัฒนายิ่งเจริญชัย อธิบดีกรมควบคุมโรค ไปดำรงตำแหน่งอธิบดีกรมอนามัย
3.นพ.โอภาส การย์กวินพงศ์ อธิบดีกรมวิทยาศาสตร์การแพทย์ ไปดำรงตำแหน่งอธิบดีกรมควบคุมโรค
4.นพ.ศุภกิจ ศิริลักษณ์ รองปลัดกระทรวงสาธารณสุข ไปดำรงตำแหน่งกรมวิทยาศาสตร์การแพทย์
5.พญ.อัมพร เบญจพลพิทักษ์ ผู้ตรวจราชการกระทรวงสาธารณสุข ไปดำรงตำแหน่งอธิบดีกรมการแพทย์แผนไทยและการแพทย์ทางเลือก
6.นพ.ณรงค์ สายวงศ์ รองปลัดกระทรวงสาธารณสุข ดำรงตำแหน่งเดิมเป็นรองปลัดกระทรวงสาธารณสุข(นักบริหาร) ดูงานด้านบริหาร แต่ล่าสุดให้ดูงานกลุ่มภารกิจด้านพัฒนาการแพทย์
7.นพ.ยงยศ ธรรมวุฒิ รองปลัดกระทรวงสาธารณสุข ดำรงตำแหน่งเดิมเป็นรองปลัดกระทรวงสาธารณสุข(นักบริหาร) ดูงานกลุ่มภารกิจด้านพัฒนาการแพทย์ แต่ล่าสุดให้ดูงานกลุ่มภารกิจด้านพัฒนาการสาธารณสุข
8.นพ.สุระ วิเศษศักดิ์ ผู้ตรวจราชการกระทรวงสาธารณสุข ให้ดำรงตำแหน่งรองปลัดกระทรวงสาธารณสุข ด้านบริหาร
9.นพ.ธงชัย กีรติหัตถยากร ผู้ตรวจราชการกระทรวงสาธารณสุข ให้ดำรงตำแหน่งรองปลัดกระทรวงสาธารณสุข กลุ่มภารกิจด้านสนับสนุนงานบริการสุขภาพ
10.นพ.ทวีศิลป์ วิษณุโยธิน สาธารณสุขนิเทศประเภทวิชาการระดับทรงคุณวุฒิ ดำรงตำแหน่งผู้ตรวจราชการกระทรวงสาธารณสุข